**ВАЖНА НАПОМЕНА: Креирати фолдер 2019\_ProSoft\_K1 на локалном диску С.**У фолдеру **2019\_ProSoft\_K1 направити фолдер** са **вашим бројем индекса** у следећем формату: ГодинаУписа\_БројИндекса(4 цифре) Пример фолдера: 15\_0008 или 15\_0123.

У изабраном програмском језику, креирати апликацију са графичким корисничким интерфејсом која садржи главну екранску форму на којој се налази мени: **Колоквијум**, са ставкама менија: **Задатак 1, Задатак 2, Задатак 3.**Омогућити кориснику да избором одговарајуће ставке менија покрене извршење одговарајућег задатка (ставка менија **Задатак 1** се односи на задатак 1 итд.)

**Задатак 1.**Дате су класе Производ (шифра, назив, цена, пореска стопа, произвођач), Произвођач (шифра, назив), Пореска стопа (шифра, скраћени назив, износ). У оперативној меморији подаци о производима, произвођачима и пореским стопама се чувају у једнoструко спрегнутим листама. Приликом покретања програма напуните ове листе са произвољним бројем елемената. Потребно је направити екранску форму са графичким корисничким интерфејсом, која се отвара избором ставке менија **Задатак 1** из главног менија, за приказ и измену података о производима. Форма треба да садржи опадајућу листу (combobox) у којој се приказују сви унети производи. Омогућити кориснику да након избора одговарајућег производа ажурира тренутне податке о изабраном производу преко одговарајућих графичких компоненти које се налазе на форми. **Напомена: осим шифре производа дозвољено је мењати свеостале податке.**

**Максимални број поен за овај задатак је 5. Остварено:**

**Задатак 2.** Потребно је направити екранску форму са графичким корисничким интерфејсом, која се отвара избором ставке менија **Задатак 2** из главног менија, која ће омогућити корисницима система измену података о професорима. За једног професора у систему, у релационој бази података, чувају се следећи подаци: име, презиме, звање (скуп дозвољених вредности за ово поље су: доцент, ванредни професор и редовни професор) и статус (скуп дозвољених вредности за ово поље су: активан, пензионисан).

На екранској форми подаци о професорима се приказују у табели. Омогућити кориснику измену података над пољима (име, презимe и звање) **за активне професоре директно у табели или одговарајућим компонентама на форми.**

**Максимални број поен за овај задатак је 5. Остварено:**

**Задатак3.**Познато је да један професор на факултету може да предаје више предмета и да један предмет може да предаје више професора. За једног професора у систему се чувају следећи подаци: име, презиме, звање (скуп дозвољених вредности за ово поље су: доцент, ванредни професор и редовни професор) и статус (скуп дозвољених вредности за ово поље су: активан, пензионисан) док се за сваки предмет чувају подаци о називу предмета и броју ЕСП бодова.Ови подаци се чувају у релационој бази података.

Потребно је направити екранску форму са графичким корисничким интерфејсом, која се отвара избором ставке менија **Задатак 3** из главног менија, која ће омогућити корисницима система детаљан увид у ангажовање наставника на предметима. На екранској форми омогућити кориснику да за изабране наставнике (у једном тренутку корисник може изабрати више наставника) погледа списак предмета на којима су ангажовани.Подаци о ангажовању наставника се приказују у табели сортирано у растућем редоследу према наставнику и предмету.

**Максимални број поен за овај задатак је 8. Остварено:**